
ANUNCI

Es fa públic, que la Junta de Govern Local celebrada en data 19 de maig de 2023 va aprovar la convocatòria de concessió de subvencions a entitats i/o associacions sense ànim de lucre del municipi de L’Aldea.

A continuació és publica la part resolutiva de l’acord d’aprovació de la convocatòria:

PRIMER. Aprovar la convocatòria per a l’atorgament d’ajuts econòmics dirigits a l’impuls de projectes i activitats d’interès públic i/o d’utilitat social municipal desenvolupades per entitats o associacions sense ànim de lucre del municipi de l’Aldea per a l’any 2023, d’acord amb les bases aprovades definitivament i publicades en el BOPT de data 5 de març de 2018, el text de la qual és la següent:

“CONVOCATÒRIA

La present convocatòria té per objecte iniciar el procediment per la concessió de subvencions  per entitats o associacions sense ànim de lucre del municipi de l’Aldea, que concedeix l’ajuntament, i previstes en les bases  publicades en el BOPT de Tarragona de data 5 de març de 2018.

1. Crèdit Pressupostari per al 2023

La dotació màxima de les subvencions objecte d’aquesta convocatòria és, per a cada àmbit i amb càrrec al pressupost de l’Ajuntament, la següent:

	
	Import màxim
	Aplicació pressupostària

	Subvencions a entitats vinculades a benestar social i salut
	6.000,00 €
	231 48004

	Subvencions a entitats vinculades a educació
	6.600,00 €
	323 48003

	Subvencions a entitats vinculades a activitats culturals
	1.500,00 €
	334 48005

	Subvencions a entitats vinculades a activitats festives
	5.800,00 €
	338 48007

	Subvencions a entitats vinculades a activitats esportives
	4.500,00 €
	341 48002

	Subvencions a entitats vinculades al comerç
	8.000,00 €
	430 48011



1. Objecte, condicions i finalitat de concessió de la subvenció

Respecte l’objecte, condicions i finalitats és d’aplicació el previst en els punts 1, 2, 4, i 8 de les bases publicades en el BOP de Tarragona de data 5 de març de 2018.

Les subvencions concedides a l’empara d’aquesta convocatòria s’hauran de destinar a finançar projectes i activitats desenvolupats durant l’any 2023.

1. Requisits per a sol·licitar la subvenció

Podran ser beneficiaris de les subvencions les associacions o entitats sense ànim de lucre inscrites en el Registre Municipal d’Entitats de l’Aldea que, realitzin alguna de les activitats relacionades en l’article 2 de les  bases publicades en el BOP de Tarragona de data 5 de març  de 2018. En el punt sisè de les bases esmentades s’identifiquen quines són les despeses subvencionables.

Les sol·licituds de subvenció i documentació que s’ha d’adjuntar, de conformitat amb el previst  en els punts 9 i 10 de les bases, es formalitzaran en el model normalitzat que serà facilitat pel propi Registre General de l’Ajuntament o que es pot obtenir a partir de la pàgina web municipal.

En el cas que fora necessari esmenar la sol·licitud presentada o la documentació adjunta, es procedirà de conformitat amb el previst en el punt 13.2 de les bases.

1. Òrgans competents per a la valoració i resolució del procediment

La instrucció del procediment de concessió dels presents ajuts correspondrà a la Comissió d’Avaluació integrada pels membres que s’indiquen al punt 13.3, apartat 2 de les bases. La resolució del procediment correspondrà a la Junta de Govern Local.

1. Termini de presentació de sol·licituds

Les sol·licituds es presentaran  a través de la seu electrònica de l’Ajuntament, en el termini de 30 dies hàbils a comptar des de l'endemà de la publicació de la present convocatòria pública en el BOP i en el taulell d’anuncis de la corporació.

1. Termini de resolució i notificació

La resolució dels ajuts es notificarà  en el termini màxim de tres mesos . A partir d'aquest  termini el silenci administratiu s’entendrà desestimatori.

1. Criteris de valoració de la subvenció i la seva ponderació.

Els criteris de valoració i ponderació  dels ajuts convocats són els recollits al punt 15 de les bases publicades en el BOP de Tarragona de data 5 de març de 2018.

1. Publicació

La convocatòria s’ha de publicar en el Butlletí  Oficial  de la Província,  en el tauler d’anuncis de  la Corporació i en la web municipal.”

SEGON. Aprovar l’autorització de la despesa, document comptable A, per un import de 32.400,00 euros amb càrrec a les partides següents del vigent pressupost municipal:

	
	Import màxim
	Aplicació pressupostària

	Subvencions a entitats vinculades a benestar social i salut
	6.000,00 €
	231 48004

	Subvencions a entitats vinculades a educació
	6.600,00 €
	323 48003

	Subvencions a entitats vinculades a activitats culturals
	1.500,00 €
	334 48005

	Subvencions a entitats vinculades a activitats festives
	5.800,00 €
	338 48007

	Subvencions a entitats vinculades a activitats esportives
	4.500,00 €
	341 48002

	Subvencions a entitats vinculades al comerç
	8.000,00 €
	430 48011



TERCER. Traslladar aquest acord al servei municipal d’intervenció.”

L’Aldea, 19 de maig de 2023.


L’Alcalde – President,







Xavier Royo Franch 

